Aquesta unitat està organitzada en 2 seccions encarregades del diagnòstic i el tractament de la patologia derivada de l'oïda, òrgan de l'equilibri i audició. Secció d'Audiologia equipada amb les darreres novetats tecnològiques. Realitza el diagnòstic de la pèrdua d'audició en nens i adults mitjançant proves habituals com audiometries i impedanciometries o bé amb proves més específiques com són els potencials evocats de tronc cerebral i potencials d'estat estable. Especialitzada en el diagnòstic i tractament dels acúfens, ofereix els protocols més nous, teràpies personalitzades i abordatges multidisciplinaris. Tractament mèdic i rehabilitació postural dels pacients amb vertigen. Assessorament per a ladaptació protèsica. La secció de Microcirurgia Otològica i Neurotològica aborda el tractament quirúrgic de la patologia auditiva. Mitjançant diferents tècniques de Microcirurgia Otològica es realitzen estapedectomies, col·locació de pròtesis d'orella mitjana, implants osteointegrals, implants coclears… per al tractament de la pèrdua auditiva. Microcirurgia reconstructiva d'otitis cròniques, perforacions timpàniques, colesteatomes… Mitjançant timpanoplàstiques, miringoplàstia, col·locació de drenatges transtimpànics. Tècniques d'Otoneurocirurgia per a l'abordatge de tumors de base de crani i angle pontocerebel·lós; àmplia experiència en el tractament quirúrgic del Neurinoma de l'acústic (Schwannoma Vestibular). Tractament quirúrgic del vertigen mitjançant teràpia intratimpànica i laberintectomies.